Én el tudom végezni. :) Nagy valószínűséggel Te is, ha szerettél játszani LEGO-val.
Minden segítséget megkapsz tőlünk, amire csak szükséged van a beszereléshez. Készültek régebben beszerelési videók, amik kellő segítséget jelentenek, ezeket a készülékek weboldalain megtalálod. Telefonon bármikor hívhatsz (éjjel ne) ha megakadsz a folyamatban, vagy kérdésed van. Nem közvetítő kereskedők vagyunk, nem futunk el, nem tekintjük lezártnak a kapcsolatot azzal, hogy kifizetted a készüléket.
Érdekeltek vagyunk abban, hogy elégedett légy a víztisztítóddal, ajánld ismerőseidnek, tőlünk szerezd be a csereszűrőket,......meg már csak emberségből is segítünk.
Még egy infó: jellemzően a mesterek 10-20 ezer Ft. körüli összeget szoktak kérni a beszerelésért.
Gyakori, hogy vízszerelőt hívnak, és ha a mester kér támogatást, neki is szívesen, állunk rendelkezésre, de leginkább családon belül megoldják a vásárlók vagy jó szomszéddal, baráttal együtt. Egyetlen készülék sem maradt beszerelés nélkül az elmúlt évtizedben.  :)
Jó tanács: csak akkor kezdj hozzá, ha élvezed! Dühből, haragból, kelletlenségből nehéz szépet alkotni.